Militarii români participă, de anul acesta, la încă două grupuri de luptă ale NATO pe Flancul estic (MApN)
România și-a extins prezența, începând cu luna ianuarie 2025, cu efective și tehnică militară, la încă două grupuri de luptă ale NATO care funcționează în țările aliate de pe Flancul estic, a anunțat Ministerul Apărării Naționale marți, într-un comunicat. Acum, România participă cu un detașament antitanc la grupul de luptă NATO din Slovacia și cu un detașament de cercetare la Grupul NATO din Bulgaria, continuând, în același timp, participarea cu un detașament de apărare antiaeriană la grupul de luptă din Polonia.